JY LEES NOU In 'n blik: Geluk by die ongeluk
Deur Dorothy Pieterse
Uitgawe 30 Desember 2018
"Kyk, dit sou maklik gewees om hierdie ding (die haelstorm) in 'n slegte lig te sien, maar ons is eerder dankbaar vir die reën wat ons gekry het," sê mnr. Nico Pieterse van die plaas Syferfontein tussen Standerton en Leandra oor die erge haelstorm wat dié gebied op Maandag 19 November getref het.
Benewens die hael het dit sowat 105 mm in minder as 'n uur op 'n deel van sy plaas gereën. Die deel van sy sojaboonlande wat onder die storm deurgeloop het, is platgevee.
"Ek beskou die skade egter nie as sleg nie, want dit was uiters droog in die omgewing. Ná die aanvanklike haelstorm en erge reën het dit deur die nag sag gereën oor 'n groot streek, wat Standerton, Vrede, Meyerton, Secunda, Bethal en Delmas insluit. Ons is dus baie dankbaar vir die reën."
Mnr. Gerrit Buurman, wat wes van Standerton boer, meen daar was meer spoelskade as haelskade aan die gewasse. Lees meer by bit.ly/2AbX37.